Sapodilla Lagoon

De Sapodilla Lagoon is en üm un bi 3,1 km² grote Küstenlaguun an de Karibische See in’n Distrikt Stann Creek von Belize. In de Laguun münnt de üm un bi 20 Kilometer lange Cabbage Haul Creek, de sien Born in de Oostutlöpers von de Maya-Bargen hett.

De Öörd ümto sünd Hopkins in’n Noordoosten, Sittee River in’n Noorden, Maya Centre in’n Noordwesten, Mayan King in’n Süüdwesten un Riversdale in’n Süden.

An de Laguun wasst Mangrovenholt un an’n Westrand von de Laguun liggt de Haney Shrimp Farm. In düsse Shrimp-Farm warrt Shrimps för’n Export tücht (Belize Shrimp Growers Association). An de Westküst von de Laguun gifft dat en Boprojekt un en Yachthaven för Touristen.

Kategorie:Laguun
Kategorie:Distrikt Stann Creek